b'\n_START_ARTICLE_\nBodil Ipsen\n_START_SECTION_\nKarriere\n_START_PARAGRAPH_\nEfter studentereksamen i 1908 kom hun ind p\xc3\xa5 Det Kongelige Teaters elevskole og debuterede \xc3\xa5ret efter. I 1910 blev hun engageret til Folketeatret og Dagmarteatret, vendte tilbage til Det Kongelige Teater 1914 og s\xc3\xa5 igen p\xc3\xa5 Dagmarteatret 1919-1922. I \xc3\xa5rene herefter skiftede hun mellem Det Kongelige Teater og Folketeatret. Mellem 1930-1933 optr\xc3\xa5dte hun p\xc3\xa5 ny p\xc3\xa5 Dagmarteatret, havde et kort ophold p\xc3\xa5 Betty Nansen Teatret og vendte s\xc3\xa5 nok engang tilbage til Det Kongelige Teater, hvor hun blev frem til 1944._NEWLINE_Hun optr\xc3\xa5dte p\xc3\xa5 landsdelsscenerne, i Oslo og Stockholm og havde engagementer ved Frederiksberg Teater, Det Ny Teater, Folketeatret og Odense Teater i perioden 1949-1958. Hun sluttede sin teaterkarriere p\xc3\xa5 Det Kongelige Teater, hvor hun optr\xc3\xa5dte for sidste gang den 2. april 1960. Hun fik tildelt udm\xc3\xa6rkelsen Ingenio et arti i 1922, Fortjenstmedaljen i guld 1948, Dannebrogordenen i 1959 og Dansk Skuespillerforbunds guldn\xc3\xa5l 1964.\n_START_SECTION_\nPrivatliv\n_START_PARAGRAPH_\nBodil Ipsen var gift fire gange \xe2\x80\x93 i 1910 med skuespilleren Jacob Texi\xc3\xa8re, i 1914 med civilingeni\xc3\xb8r H.H.O. Moltke, i 1919 med teaterdirekt\xc3\xb8ren og skuespilleren Emanuel Gregers og i 1932 med journalist Ejnar Black. Hun er portr\xc3\xa6tteret i Bodil Ipsen og filmen (2006)._NEWLINE_Hun ligger begravet p\xc3\xa5 Gr\xc3\xb8nholt Kirkeg\xc3\xa5rd i Fredensborg.'